Era

Iste articlo tracat sobre a era de trillar. Ta atros usos d'«era» se veiga Era (desambigación).
Una era (d'o latín < aera Rosa María Castañer Martín:Estudio del léxico de la casa en Aragón, Navarra y Rioja, Gubierno d'Aragón, 1990, ISBN 84-7753-146-3, p.295, por vía patrimonial) ye una extensión de terreno plana y exposada a las corrients d'aire, adintro u en os arredols d'un nuclio de población, que sirve ta trillar o cerial culliu en a siega y deseparar o grano contra la palla, en o proceso que se diz «aventar».

Arredol d'una era i gosa haber bellas construccions que son relacionadas con os materials que intervienen en a trilla: bordas, graneros y palleros.

En bels puestos i ha habiu eras en o mont, mas que mas si en a partida a on que se troba i heba muitas fincas de cautivo d'una u mas d'una casa, por o cual valeba la pena fer-ie a trilla por cuentas d'haber de carriar os falciellos dica lugar. Isto ha condicionau l'aparición de numerosos microtoponimos con a parola «era» u derivadas suyas («ereta», «eruela», «eriuela», etc.), y fuera d'Aragón Iruela''.

 Referencias 

 Se veiga tamién 
Regallo.
Uebra.
Yermo.
Artica.
Cuatrón.

Categoría:Terminolochía agricola
Categoría:Toponimos relacionaus con l'agricultura
Categoría:Trilla